BCH นำทีมกลุ่มรพ.วิ่งคึก! โบรกฯอัพประมาณการกำไรรับประกันสังคมเพิ่มค่ารักษารายหัว
BCH นำทีมกลุ่มรพ.วิ่งคึก! โบรกฯอัพประมาณการกำไรรับประกันสังคมเพิ่มค่ารักษารายหัว
BCH นำทีมกลุ่มรพ.วิ่งคึก! โบรกฯอัพประมาณการกำไรรับประกันสังคมเพิ่มค่ารักษารายหัว
15 ม.ค. 2563

ผู้สื่อข่าวรายงานว่า ล่าสุด ณ เวลา 10.47 น. ราคาหุ้น บริษัท บางกอก เชน ฮอสปิทอล จำกัด (มหาชน) หรือ BCH อยู่ที่ 16.40 บาท บวก 0.40 บาท หรือ 2.50% สูงสุดที่ 16.60 บาท ต่ำสุดที่ 16.30 บาท ด้วยมูลค่าซื้อขาย 210.25 ล้านบาท
ราคาหุ้น บริษัท โรงพยาบาลจุฬารัตน์ จำกัด (มหาชน) หรือ CHG อยู่ที่ 2.62 บาท บวก 0.02 บาท หรือ 0.77% สูงสุดที่ 2.68 บาท ต่ำสุดที่ 2.60 บาท ด้วยมูลค่าซื้อขาย 90.88 ล้านบาท
ราคาหุ้น บริษัท โรงพยาบาลราชธานี จำกัด (มหาชน) หรือ RJH อยู่ที่ 25 บาท บวก 0.30 บาท หรือ 1.21% สูงสุดที่ 25.25 บาท ต่ำสุดที่ 24.90 บาท ด้วยมูลค่าซื้อขาย 13.37 ล้านบาท
ราคาหุ้น บริษัท โรงพยาบาลวิภาวดี จำกัด (มหาชน) หรือ VIBHA อยู่ที่ 1.72 บาท บวก 0.03 บาท หรือ 1.78% สูงสุดที่ 1.74 บาท ต่ำสุดที่ 1.71 บาท ด้วยมูลค่าซื้อขาย 13.26 ล้านบาท
ราคาหุ้น บริษัท ศรีวิชัยเวชวิวัฒน์ จำกัด (มหาชน) หรือ VIH อยู่ที่ 6.15 บาท บวก 0.30 บาท หรือ 5.13% สูงสุดที่ 6.25 บาท ต่ำสุดที่ 6.10 บาท ด้วยมูลค่าซื้อขาย 3.76 ล้านบาท
โดย บล.กสิกรไทย ระบุในบทวิเคราะห์ว่า คณะกรรมการประกันสังคม ของสำนักงานประกันสังคม (สปส.) มีมติปรับเพิ่มอัตราค่าบริการทางการแพทย์ที่สำคัญ 3 รายการขึ้นโดยเฉลี่ย 10% มีผลวันตั้งแต่วันที่ 1 ม.ค.63
ทั้งนี้ ได้ปรับเพิ่มประมาณการกำไรกลุ่มโรงพยาบาลประกันสังคมขึ้น 8-11% จากการปรับเพิ่มรายได้กลุ่มโรงพยาบาลขึ้น 1-2% จากอัตราค่าบริการกลุ่ม สปส. ใหม่ พร้อมปรับเพิ่มราคาเป้าหมายปี 2563 ขึ้น 5-6% เพิ่มคำแนะนำ RJH เป็น “ซื้อ” จาก “ถือ” พร้อมคงคำแนะนำ “ซื้อ” CHG และ “ถือ” BCH
ด้านบล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น BCH ให้ราคาเป้าหมาย 22 บาท (ยังไม่รวมการปรับเพิ่มของสปส.) บอร์ดประกันสังคมประกาศจ่ายเพิ่มค่าบริการทางการแพทย์สำหรับผู้ประกันตนขึ้นราว 10% มีผล 1 ม.ค.63 อัตราการเพิ่มใกล้เคียงกับที่ตลาดคาด แต่การจ่ายสำหรับโรคที่มีค่าใช้จ่ายสูง (RW&gt;2) เพิ่มจากเดิมถึง 17% ทำให้ตลาดน่าจะคลายกังวลเรื่องการจ่ายที่ต่ำกว่าที่ประกาศในไตรมาส 4/62 ทั้งนี้ BCH เป็นหนึ่งในโรงพยาบาลที่ได้ประโยชน์แต่ราคาหุ้นกลับ laggard ที่สุด ทำให้ P/E เหลือเพียง 28 เท่า ต่ำกว่ากลุ่มที่ 32 เท่า ขณะที่กำไรปีนี้คาดโต 12% ยังไม่รวมผลของการปรับเพิ่มของสปส. ซึ่งสูงกว่ากลุ่มที่คาดโต 11%